Pipíška chochlatá

Pipíška chochlatá alebo pipíška obyčajná (lat. Galerida cristata) je druh spevavca z čeľade škovránkovité. Žije v južnej palearktíde, v severnej Afrike a na južnom okraji Sahary. Na Slovensku sa vyskytuje celoročne približne na 60 % mapovacích kvadrátov ako synantropný druh. Podľa Medzinárodnej únie na ochranu prírody a prírodných zdrojov pipíška chochlatá patrí medzi najmenej ohrozené druhy, celková populácia klesá pravdepodobne kvôli strate a degradácii biotopov. Populácia v Európe v rokoch 19822013 prudko poklesla. Podľa výsledkov paneurópskeho sčítania bežných druhov vtákov má trend pipíšky chochlatej v Európe za roky 1982  2017 výrazný pokles.

Výskyt a stav na Slovensku 
Odhadovaný počet hniezdiacich párov je 3 000 - 6 000, zimujúcich jedincov 6 000 - 12 000. Veľkosť populácie i územie na ktorom sa vyskytuje vykazujú mierny pokles od 20 - 50%. Ekosozologický status v roku 1995 R - vzácny. V roku 1998 LR:nt, LR - menej ohrozený druh, nt - takmer ohrozený taxón. V roku 2001 LR - menej ohrozený. V roku 2014 NT* C1 - takmer ohrozený. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia D - ustupujúci druh.

Ochrana 
Je zákonom chránená, spoločenská hodnota je 1000 €  (Vyhláška MŽP č. 170/2021).

Galéria

Referencie

Iné projekty

Externé odkazy 
 
 

Škovránkovité
Vtáky na Slovensku
Najmenej ohrozené druhy